
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 382 

28 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση αποφάσεως καθορι¬ 
σμού διαδικασίας και λοιπών προϋποθέσεων και 
λεπτομερειών εκλογής των αιρετών εκπροσώπων 
των εργαζομένων της Βουλής των Ελλήνων στο 
Υπηρεσιακό Συμβούλιο για τους υπαλλήλους της 


Βουλής των Ελλήνων. 1 

Απόσταξη σύκων και αποσύκων από τους μικρούς 
αποσταγματοποιούς (διήμερους) του Δήμου Αγι¬ 
ός του Νομού Λάρισας. 2 

Διεξαγωγή Αεροπορικής Επίδειξης ανά Διετία και 
Διαχείριση Εσόδων από Συνδρομές Διάφορων 

Φορέων εν όψει της Εκδήλωσης. 3 

Ορισμός τακτικών και αναπληρωματικών μελών 
της Διοικητικής Επιτροπής Αεροπορικών Επι¬ 
τάξεων. 4 

Ανάθεσης Αρμοδιοτήτων ΥΦΕΘΑ στον Α/ΓΕΑ. 5 


Διορισμός του Χατζόπουλου Μιλτιάδη του Βασιλεί¬ 
ου: α) στη θέση του Διευθυντή του Ινστιτούτου 
Ελληνικής και Ρωμαϊκής Αρχαιότητος του Εθνι¬ 
κού Ιδρύματος Ερευνών (Ε.Ι.Ε.) β) ως μέλος του 


Διοικητικού Συμβουλίου αυτού. 6 

Καθορισμός του αριθμού των προσώπων που θα 
απασχοληθούν με σύμβαση μίσθωσης έργου, 
στον ΟΕΚ. 7 


Κήρυξη υποχρεωτικής της απόφασης διαιτησίας 
1/2006 που αφορά τους όρους αμοιβής και ερ¬ 
γασίας των εκπαιδευτικών που απασχολούνται 
στα Ιδιωτικά Ινστιτούτα Επαγγελματικής Κατάρ¬ 


τισης όλης της χώρας. 8 

Σύσταση ειδικής νομοπαρασκευαστικής επιτρο¬ 
πής για τελική επεξεργασία νομοσχεδίων 

αρμοδιότητας του Υπουργείου Δικαιοσύνης. 9 

Λειτουργία της λαϊκής αγοράς Ειρήνης της ΣΤ'/Α. 10 

Λειτουργία της λαϊκής αγοράς Πλ. Κολιάτσου της 

ΣΤ'/Α. 11 

Μεταβίβαση αρμοδιότητας της ασφαλιστικής περι¬ 
οχής του Τοπικού Υποκαταστήματος ΙΚΑ-ΕΤΑΜ 
Πατησίων στο Τοπικό Υποκατάστημα ΙΚΑ-ΕΤΑΜ 
Γ αλατσίου. 12 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 25030/16.2.2006 
απόφαση του Υπουργού Εσωτερικών, Δημόσιας 


Διοίκησης και Αποκέντρωσης. 13 

Α ΠΟΦΑΣΕΙ Σ 

Αριθ. 2234/177 1 (1) 


Τροποποίηση και συμπλήρωση αποφάσεως καθορισμού 
διαδικασίας και λοιπών προϋποθέσεων και λεπτο¬ 
μερειών εκλογής των αιρετών εκπροσώπων των ερ¬ 
γαζομένων της Βουλής των Ελλήνων στο Υπηρεσι¬ 
ακό Συμβούλιο για τους υπαλλήλους της Βουλής 
των Ελλήνων 

Η ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. τις διατάξεις των άρθρων 65 παρ. 6 και 103 παρ. 6 
του Συντάγματος, 

2. τις διατάξεις των άρθρων 1, 84 και 91 του Κανονι¬ 
σμού της Βουλής (Μέρος Β’- ΦΕΚ 51/Α/97), 

3. την υπ’ αριθμ. 3590/2862/4.8.1998 (ΦΕΚ 857/Β/12.8.1998) 
απόφαση του Προέδρου της Βουλής «Διαδικασία και 
λοιπές προϋποθέσεις και λεπτομέρειες εκλογής των 
αιρετών εκπροσώπων των εργαζομένων της Βουλής 
των Ελλήνων στο Υπηρεσιακό Συμβούλιο για τους υπαλ¬ 
λήλους της Βουλής των Ελλήνων», 

4. την υπ’ αριθμ. 1762/1407/1.3.2006 έγγραφη ειδοποίη¬ 
σή μας με την οποία ζητήσαμε τη γνώμη των Συλλόγων 
των υπαλλήλων της Βουλής για την τροποποίηση και 
συμπλήρωση της προαναφερόμενης απόφασης, 

5. την εμπροθέσμως εκφρασθείσα από 9.3.2006 
(αριθμ. Πρωτ. Ειδικής Γραμματείας Προέδρου Βουλής 
583/9.3.2006) γνώμη μόνο του Συλλόγου Υπαλλήλων 
της Βουλής, για την προαναφερόμενη τροποποίηση και 
συμπλήρωση, αποφασίζουμε: 

Τροποποιούμε και συμπληρώνουμε την υπ’ αριθμ. 
3590/2862/ 4.8.1998 (ΦΕΚ 857/Β/12.8.1998) απόφαση του 
Προέδρου της Βουλής «Διαδικασία και λοιπές προϋ¬ 
ποθέσεις και λεπτομέρειες εκλογής των αιρετών εκ¬ 
προσώπων των εργαζομένων της Βουλής των Ελλήνων 
στο Υπηρεσιακό Συμβούλιο για τους υπαλλήλους της 
Βουλής των Ελλήνων», ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. α) στην παρ. 4 και στο τρίτο εδάφιο μετά τη φράση 
«Η ιδιότητα του υποψηφίου» προστίθεται η φράση «και 
του προσωπικού που υπηρετεί στο Τμήμα Προσωπικού 
της Δ/νσης Ανθρώπινου Δυναμικού», 

β) στην παρ. 6 και στο τέλος του πρώτου εδαφίου 
αντί της τελείας τίθεται κόμμα και προστίθεται η φράση 
«καθώς και οι Ειδικοί Φρουροί της Υπηρεσίας Γραφείων 
Βουλευτών». 

γ) στην παρ. 6 προστίθενται τα ακόλουθα εδάφια: «Το 
δικαίωμα του εκλέγειν έχουν όλοι οι μόνιμοι υπάλληλοι 
της Βουλής και οι υπάλληλοι με σχέση εργασίας Ιδιω¬ 
τικού Δικαίου αορίστου χρόνου. Δεν έχουν το δικαίωμα 
του εκλέγειν οι υπάλληλοι με σχέση εργασίας Ιδιωτικού 
Δικαίου ορισμένου χρόνου, καθώς και οι Ειδικοί Φρουροί 
της Υπηρεσίας Γ ραφείων Βουλευτών. Μετά την οριστι¬ 
κοποίηση του πίνακα εκλογέων, την 31 Ιουλίου του έτους 
εκλογής, δεν προστίθενται σ' αυτόν, ως εκλογείς, όσοι 
διορισθούν ή προσληφθούν από 31 Ιουλίου μέχρι και την 
προηγούμενη διεξαγωγή της εκλογής». 

2. Κατά τα λοιπά η 3590/2862/4.8.1998 απόφαση του 
Προέδρου της Βουλής ισχύει ως έχει. 

3. Από την απόφαση αυτή δεν προκαλείται δαπάνη σε 
βάρος του προϋπολογισμού δαπανών της Βουλής. 

4. Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2006 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 
-♦- 

Αοιθ. 3003972/470/0029 (2) 

Απόσταξη σύκων και αποσύκων από τους μικρούς 
αποσταγματοποιούς (διήμερους) του Δήμου Αγιός 
του Νομού Λάρισας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του κεφαλαίου Ε 
του άρθρου 7 του ν. 2969/2001 (ΦΕΚ 281/Α/18.12.2001) 
«Αιθυλική αλκοόλη και αλκοολούχα προϊόντα». 

2. Τις διατάξεις της παραγράφου 1 του άρθρου 82 του 
ν. 2960/2001 (ΦΕΚ 265/Α/22.11.2001) «Εθνικός Τελωνειακός 
Κώδικας». 

3. Τις διατάξεις του καν. (Ε.Ο.Κ.) 1576/1989 «Για τη θέ¬ 
σπιση των γενικών κανόνων σχετικά με τον ορισμό, το 
χαρακτηρισμό και την παρουσίαση των αλκοολούχων 
ποτών». 

4. Τ ις διατάξεις της υπ’ αριθμ. 37930/ΔΙΟΕ 1264/1432/ 
14.10.2005 Κοινής απόφασης του Πρωθυπουργού και 
του Υπουργού Οικονομίας και Οικονομικών «Ανάθεση 
αρμοδιοτήτων Υπουργού Οικονομίας και Οικονομικών 
στους Υφυπουργούς Οικονομικών». 

5. Το υπ’ αριθμ. 3216/9.2.2006 έγγραφο του Τελωνείου 
Λάρισας με το οποίο διαβιβάζει έγγραφο του Δήμου 
Αγιας του Νομού Λάρισας (με αριθ 781/8.2.2006) που 
αφορά αίτηση, των παραγωγών σύκων - αποσύκων του 
εν λόγω Δήμου με την οποία αιτούνται την άδεια για 
την απόσταξη των σύκων και αποσύκων της παραγω¬ 
γής τους. 

6. Τα υπ’ αριθμ. 474/052/000/2006/21.2.2006 και 350/052/ 
000/21.2.2006 έγγραφα της Χημικής Υπηρεσίας Λάρισας, 


σύμφωνα με τα οποία, τα προς απόσταξη σύκα και 
απόσυκα των εν λόγω παραγωγών, κατόπιν επιτόπιου 
ελέγχου, δειγματοληψίας και εξέτασης τους, είναι κα¬ 
τάλληλα για το σκοπό αυτό. 

7. Τους λόγους σκοπιμότητας για την οικονομική ενί¬ 
σχυση των συκοπαραγωγών της περιοχής Αγιας του 
Νομού Λάρισας, ως και το γεγονός ότι τα προς από¬ 
σταξη σύκα και απόσυκα είναι κατάλληλα, σύμφωνα με 
το προαναφερθέν υπό στοιχείο (5) σχετικό έγγραφο 
της Χημικής Υπηρεσίας Λάρισας, και ότι κατά την υπό 
προϋποθέσεις απόσταξη αυτών παράγονται προϊόντα 
κατάλληλα για ανθρώπινη κατανάλωση. 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Επιτρέπουμε την απόσταξη σύκων και αποσύκων 
από τους μικρούς αποσταγματοποιούς (διήμερους) 
του Δήμου Αγιός του Νομού Λάρισας, για την περίοδο 
2005-2006, επί καταβολή του προβλεπόμενου φόρου 
σύμφωνα με τις διατάξεις του άρθρου 82 παρ. 1 του ν. 
2960/2001 (ΦΕΚ 265/Α/22.11.2001) «Εθνικός Τελωνειακός 
Κώδικας» και υπό την προϋπόθεση της τηρήσεως και 
των λοιπών σχετικών διατάξεων του ν. 2969/2001 και 
του καν. (Ε.Ο.Κ.) 1576/1989. 

2. Οι χωρικά αρμόδιες υπηρεσίες της Γ.Δ.Τ. και Ε.Φ.Κ. 
και του Γ.Χ.Κ., να λάβουν όλα τα ενδεικνυόμενα μέτρα, 
κατά λόγο αρμοδιότητας, για τη διασφάλιση των 
συμφερόντων του δημοσίου, ως και την τήρηση των 
διατάξεων του καν. (Ε.Ο.Κ.) 1576/1989. 

Για τον προσδιορισμό της παραχθησομένης ποσότη¬ 
τας στεμφυλοπνεύματος, η οποία, για τον υπολογισμό 
του αντιστοιχούντος φόρου, τελικά θα αναχθεί σε χ/ 
μα προϊόντος με αλκοολικό βαθμό 40° Ο και θα γνω¬ 
στοποιηθεί στο αρμόδιο Τελωνείο Λάρισας, η Χημική 
Υπηρεσία Λάρισας έχει ήδη προβεί στον προσδιορισμό 
του ενεχόμενου στα προς απόσταξη σύκα και απόσυκα 
σακχάρου, τούτου εκφραζόμενου ως ιμβερτοσακχάρου, 
θα ληφθεί δε ως συντελεστής αποδόσεως ο ισχύων για 
τα σύκα και απόσυκα βάσει του από 10 Απριλίου 1953 
ΒΔ., «περί διατιμήσεως του Οινοπνεύματος». 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 20 Μαρτίου 2006 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αοιθ. Φ.831/ΑΔ.3636 (3) 

Διεξαγωγή Αεροπορικής Επίδειξης ανά Διετία και Δια¬ 
χείριση Εσόδων από Συνδρομές Διάφορων Φορέων 
εν όψει της Εκδήλωσης 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1/Εχοντας υπόψη: 

α. Τις διατάξεις του ν.δ. 3960/1959 «Περί Ιδρύσεως 
Ταμείου Αεροπορικής Αμύνης». 

β. Τις διατάξεις του β.δ. 258/1960 «Περί Διοικήσεως και 
Οργανώσεως του Ταμείου Αεροπορικής Αμύνης». 

γ. Τις διατάξεις των άρθρων 12, 19 του ν.δ. 721/1970 
«Περί Οικονομικής Μερίμνης και Λογιστικού των ΕΔ». 

δ. Τις διατάξεις του ν. 2292/1995 «Λειτουργία ΥΕΘΑ, 
Διοίκηση-Ελεγχος ΕΔ». 

ε. Τις διατάξεις του ν. 2362/1995 «Περί Δημοσίου Λο¬ 
γιστικού». 

στ. Τις διατάξεις της υπ’ αριθμ. 177026/17.3.2004 Υπουρ¬ 
γικής απόφασης (ΦΕΚ Α' 517) «Ανάθεση Αρμοδιοτήτων 
ΥΕΘΑ στους Υφυπουργούς Εθνικής Αμυνας». 

ζ. Τα διαλαμβανόμενα στη Φ.464/ΑΔ.3551/Σ.80/25.2.2005/ 
ΓΕΑ/ΓΑΕ, με αντικείμενο τη συγκρότηση οργανωτικού 
σχήματος προετοιμασίας της πρώτης Διεθνούς Αεροπο¬ 
ρικής Επίδειξης στην Ελλάδα υπό την επωνυμία «Αρχάγ¬ 
γελος» 2005 και το γεγονός ότι αυτή πραγματοποιήθηκε 
στο Α/Δ της Τανάγρας από 16 έως 18 Σεπτεμβρίου 2005 
με ιδιαίτερη επιτυχία. 

η. Τους κοινωφελείς σκοπούς τους οποίους εξυπηρε¬ 
τεί η διεξαγωγή αεροπορικών επιδείξεων, στα πλαίσια 
ενίσχυσης της εθνικής αεροπορικής άμυνας. 

θ. Την ανάγκη άρτιας διοργάνωσης των αεροπορικών 
επιδείξεων και χρηματοδότησής τους χωρίς επιβάρυνση 
του κρατικού Π/Υ, αποφασίζουμε: 

1. Την ανά διετία διοργάνωση Αεροπορικής Επίδειξης 
με μέριμνα της ΠΑ, σε τόπο διεξαγωγής που θα καθορί¬ 
ζεται από το ΓΕΑ και υπό την επωνυμία «ΑΡΧΑΓΓΕΛΟΣ» 
συνοδευόμενη από την χρονολογία τέλεσης. 

2. Τη σύσταση μερικής διαχείρισης στο ΤΑΑ, με αντι¬ 
κείμενο την παρακολούθηση των σχετικών με τις αε¬ 
ροπορικές εκδηλώσεις οικονομικών στοιχείων και τη 
λογιστική καταγραφή των οικονομικών πράξεων σε 
τηρούμενο για το σκοπό αυτό βιβλίο. 

3. Πόρους-έσοδα της ανωτέρω διαχείρισης θα απο¬ 
τελούν οι εισπράξεις από: 

α. Τη διάθεση πόσης φύσεως ειδών και υπηρεσιών 
που θα προσφέρονται έναντι αντιτίμου στο κοινό από 
την ΠΑ ή, κατόπιν έγκρισής της, από τρίτους φορείς, 
με αντικείμενο τις αεροπορικές επιδείξεις. 

β. Την παραχώρηση δικαιώματος κάλυψης των εκδη¬ 
λώσεων στα Μέσα Μαζικής Ενημέρωσης έναντι πόσης 
φύσεως παροχών προς υποστήριξη των αεροπορικών 
επιδείξεων. 

γ. Την παραχώρηση χώρων και σταθερών ή κινητών 
επιφανειών της ΠΑ σε ενδιαφερομένους να υποστηρί¬ 
ξουν τις αεροπορικές επιδείξεις τρίτους έναντι πόσης 
φύσεως παροχών. 

δ. Προσόδους των ανωτέρω παροχών (τόκοι κ.λ.π.). 

ε. Δωρεές υπέρ των αεροπορικών επιδείξεων. 

στ. Οποιαδήποτε άλλη συναφή παροχή. 

4. Έξοδα της ανωτέρω διαχείρισης θα αποτελούν όλες 
οι δαπάνες που διενεργούνται σε βάρος των ανωτέρω 
πόρων, μετά από σχετική εισήγηση του ΓΕΑ/ΤΑΕ και 
απόφαση της Διοικούσας Επιτροπής του ΤΑΑ. 

5. Το ΤΑΑ να στελεχωθεί με κατάλληλο σε κατάρτιση 
και επαρκές σε αριθμό προσωπικό. 

6. Με την παρούσα εξουσιοδοτείται ο Υ/ΓΕΑ για την 
έγκριση όλων των σχετικών με το θέμα αποφάσεων επί 
των οικονομικών ζητημάτων (αντικείμενα λειτουργίας 
της συσταθείσας μερικής διαχείρισης, έκδοση κατακυ- 
ρωτικών διαταγών περί ανάθεσης εργολαβιών ή ευρύ¬ 
τερων συνεργασιών της ΠΑ με τρίτους φορείς κ.λ.π.). 

7. Ισχύς της παρούσας από δημοσίευσής της στην 
Εφημερίδα της Κυβερνήσεως. 

8. Η παρούσα συντονίστηκε με ΓΕΑ/ΓΝΣ-Δ3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2006 

Ο ΥΠΟΥΡΓΟΣ 

ΕΥΑΓΓΕΛΟΣ-ΒΑΣΙΛΕΙΟΣ ΜΕΪΜΑΡΑΚΗΣ 


Αοιθ. 48 (4) 

Ορισμός τακτικών και αναπληρωματικών μελών της Δι¬ 
οικητικής Επιτροπής Αεροπορικών Επιτάξεων. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις του ν. 2292/1995 «Περί Υπουργείου 
Εθνικής Αμυνας κ.λ.π.». 

β. Τις διατάξεις των παραγράφων 1, 2, 3, 4 και 5 του 
άρθρου 2 του ν.δ. 650/1948 περί τροποποιήσεως και 
συμπληρώσεως του ν. 4442/1929 «περί στρατιωτικών, 
ναυτικών και αεροπορικών εισφορών και ναυλώσεων». 

γ. Τις διατάξεις της παραγράφου 2 του άρθρου 11 
του ν. 1406/1983, όπως προστέθηκε με το άρθρο 9 του 
ν. 1649/1986. 

δ. Το υπ’ αριθμ. 249/19.10.2005 έγγραφο του Προέδρου 
Αρείου Πάγου. 

ε. Την υπ’ αριθμ. 97/2005 Απόφαση του Τριμελούς 
Συμβουλίου Διεύθυνσης του Εφετείου Αθηνών. 

στ. Το υπ’ αριθμ. 2/53503/0004/ 9.1.2006 έγγραφο του 
Γ ενικού Λογιστηρίου του Κράτους, 
ζ. Το υπ’ αριθμ. 12539/20.10.2005 έγγραφο του Ε.Β.Ε.Α. 
η. Το Φ.900/ΕΠ.480183/Σ.1058/13.10.2005 έγγραφο του 
ΓΕΑ/Β4/1α. 

θ. Την υπ’ αριθμ. 246717/1.3.2006 κοινή απόφαση του 
Πρωθυπουργού και του Υπουργού Εθνικής Αμυνας «Περί 
ανάθεσης αρμοδιοτήτων Υπουργού Εθνικής Αμυνας 
στον Υφυπουργό Εθνικής Αμυνας» Βασίλειο Μιχαλολι- 
άκο που δημοσιεύθηκε στο ΦΕΚ 274/3.3.20 06/τ.Β'. 

ι. Τ ις διατάξεις του άρθρου 90 του Κώδικα π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ Α'98) αποφασίζουμε: 

Ορίζουμε τακτικά μέλη της Διοικητικής Επιτροπής 
Αεροπορικών Επιτάξεων τους: 
α. Αρεοπαγίτη Γιώργο Σαραντινό. 
β. Εφέτη Αθηνών Ευαγγελία Τάνου. 
γ. Υπάλληλο με βαθμό Α' του Κλάδου ΠΕ-Δημοσιο- 
νομικών του Ειδικού Λογιστηρίου/ΥΠΕΘΑ Αναστασία 
Παπαναγιώτου - Ξύδη. 

δ. Α' Αντιπρόεδρο του Ε.Β.Ε.Α. Παύλο Γιαννακόπουλο. 
ε. Σμχο (ΔΓΥ) του ΓΕΑ/Β2 Τσεκρέκο Παναγιώτη (12586). 
Αναπληρωματικά μέλη των παραπάνω ορίζουμε 
τους: 

α. Αρεοπαγίτη Γεώργιο Φώσκολο. 
β. Εφέτη Αθηνών Βασιλική Μπαζάκη. 
γ. Υπάλληλο με βαθμό Α' του Αικατερίνη Καραβασίλη. 
Κλάδου ΠΕ-Δημοσιονομικών του Ειδικού Λογιστηρί- 
ου/ΥΠΕΘΑ. 

δ. Β' Αντιπρόεδρο του Ε.Β.Ε.Α. Ιωάννη Γρανίτσα. 
ε. Επγό (Ε) του ΓΕΑ/Γ4 Κακούρη Δημοσθένη (17159). 

2. Καθήκοντα Γραμματέα εκτελεί ο Λοχαγός (ΔΓ) Βλα- 
χογιάννης Δημήτριος ο οποίος προτάθηκε σύμφωνα με 
το Φ.400/165018/Σ.15/8.2.2006/ΓΕΕΘΑ/ΔΔΓ και ορίζεται 
με την υπογραφή της παρούσης. 

3. Η θητεία των παραπάνω μελών της Δ.Ε.Α.Ε. είναι 
ετήσια και αρχίζει από της δημοσιεύσεως της παρούσης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2006 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΜΙΧΑΛΟΛΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αοιθ. Φ.370/ΑΔ.450015 (5) 

Ανάθεση Αρμοδιοτήτων ΥΦΕΘΑ στον Α/ΓΕΑ. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τον α.ν. 245/36 (ΦΕΚ Α' 459) «Περί Στελέχους Εφέ¬ 
δρων Αξκών της Αεροπορίας», όπως τροποποιήθηκε 
από τον ΑΝ 1861/39 (ΦΕΚ Α’ 310). 

β. Το ν. 2292/1995 (ΦΕΚ Α' 35) «Οργάνωση και Λειτουρ¬ 
γία Υπουργείου Εθνικής Αμυνας, Διοίκηση καιΈλεγχος 
των ΕΔ». 

γ. Το ν. 3421/2005 (ΦΕΚ Α' 302) «Στρατολογία των 
Ελλήνων και άλλες διατάξεις». 

δ. Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

ε. Την υπ’ αριθμ. 177026/17.3.2004 κοινή απόφαση Πρω¬ 
θυπουργού και ΥΕΘΑ (ΦΕΚ Β’ 517) για την εφαρμογή 
του ν. 3421/2005. 

στ. Την Πα.Δ. 4-29/1995/ΓΕΕΘΑ «Περί Γ ενικών Οδηγιών 
επί Συστήματος Επιστράτευσης των Κλάδων των ΕΔ», 
αποφασίζουμε: 

1. Εξουσιοδοτείται ο Αρχηγός ΓΕΑ για την πρόσκληση 
και απόλυση των έφεδρων Αξκών και οπλιτών που θα 
κληθούν να συμμετάσχουν σε ασκήσεις επιστράτευ¬ 
σης - εκπαίδευσης εφέδρων σε πραγματική βάση στην 
Πολεμική Αεροπορία για το έτος 2006. 

2. Οι λοιπές απαραίτητες οδηγίες για την πρόσκληση, 
την κατάταξη και απόλυση των εφέδρων, τις ειδικότητες 
αυτών, το στρατωνισμό και την εκπαίδευση τους καθώς 
και τη συμμετοχή τους στις ασκήσεις, θα καθορισθούν 
με διαταγή του ΓΕΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 
-*- 

Αοιθ. 5491(ΦΟΡ)373 (6) 

Διορισμός του Χατζόπουλου Μιλτιάδη του Βασιλεί¬ 
ου: α) στη θέση του Διευθυντή του Ινστιτούτου Ελ¬ 
ληνικής και Ρωμαϊκής Αρχαιότητος του Εθνικού 
Ιδρύματος Ερευνών (Ε.Ι.Ε.) β) ως μέλος του Διοικητι¬ 
κού Συμβουλίου αυτού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Τις διατάξεις της παρ. 5 του άρθρου 10. των παρ. 
3, 4, 5 και 6 του άρθρου 11 και του άρθρου 31 του ν. 
1514/1985 «Ανάπτυξη της επιστημονικής και τεχνολογικής 
έρευνας». 

β. Τις διατάξεις του άρθρου 27 του ν. 3054/2002 «Ορ¬ 
γάνωση της αγοράς πετρελαιοειδών και άλλες διατά¬ 
ξεις». 

γ. Τις διατάξεις του π.δ. 226/1989 «Οργανισμός του 
Εθνικού Ιδρύματος Ερευνών» (ΦΕΚ Α' 107) όπως έχει 
τροποποιηθεί με το π.δ. 347/1996 (ΦΕΚ Α' 229). 

δ. Την υπ’ αριθμ. 14790(ΦΟΡ)679/30.11.2004 απόφασή 
μας με την οποία προκηρύχθηκαν οι θέσεις τον Δι¬ 
ευθυντών των Ινστιτούτων α) Βυζαντινών Ερευνών, β) 
Νεοελληνικών Ερευνών, γ) Ελληνικής και Ρωμαϊκής Αρ¬ 
χαιότητας του Εθνικού Ιδρύματος Ερευνών (Ε.Ι.Ε.)· 


ε. Την υπ’ αριθμ. 2307Θ(ΦΟΡ) 1824/27.12.2005 απόφαση 
μας με θέμα τη συγκρότηση Ειδικής Επιτροπής Κριτών 
για την αξιολόγηση των υποψηφίων για τη θέση των 
Διευθυντών των Ινστιτούτων α) Βυζαντινών Ερευνών 
β) Νεοελληνικών Ερευνών γ) Ελληνικής και Ρωμαϊκής 
Αρχαιότητας του Εθνικού Ιδρύματος Ερευνών (Ε.Ι.Ε.) 

στ. Το από 14.2.2006 έγγραφο της Συντονίστριας της 
Επιτροπής Κρίσεως, Δρούγου Στέλλας, αποφασίζουμε: 

Διορίζεται ο Χατζόπουλος Μιλτιάδης του Βασιλείου: α) 
στη θέση του Διευθυντή του Ινστιτούτου Ελληνικής και 
Ρωμαϊκής Αρχαιότητος του Εθνικού Ιδρύματος Ερευνών 
(Ε.Ι.Ε.), με πενταετή θητεία και β) ως μέλος του Διοικη¬ 
τικού Συμβουλίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αοιθ. 190247 (7) 

Καθορισμός του αριθμού των προσώπων που θα απα¬ 
σχοληθούν με σύμβαση μίσθωσης έργου, στον 
ΟΕΚ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

β) Του άρθρου 6 του ν. 2527/1997 «Τροποποίηση και συ¬ 
μπλήρωση διατάξεων του ν. 2190/1994» (ΦΕΚ Α' 206). 

γ) Του π.δ. 249/1989 «Περί οργάνωσης και λειτουργίας 
των Υπηρεσιών ΟΕΚ» (ΦΕΚ 117/89 τ.Α' και 155/89 τ.Α'). 

2. Την υπ’ αριθμ. ΔΙΠΠ7Φ ΕΓΚΡ.7/234/οικ. 14343/19.7.2005 
απόφαση της Επιτροπής του άρθρου 2 παρ. 1 της ΠΥΣ 
55/98 όπως τροποποιήθηκε και ισχύει, με την οποία 
εγκρίθηκε α) η πρόσληψη τριών (3) ατόμων Ειδικού 
Επιστημονικού Προσωπικού και β) η σύναψη σύμβασης 
μίσθωσης έργου δύο (2) δημοσιογράφων στον ΟΕΚ. 

3. Την υπ’ αριθμ. 90213/31.1.2005 πρόταση του Υπουρ¬ 
γού Απασχόλησης και Κοινωνικής Προστασίας, για την 
πρόσληψη του ανωτέρω προσωπικού. 

4. Το υπ’ αριθμ. 32083/2903/9.8.2005 έγγραφο του 
ΟΕΚ. 

4α. Την υπ’ αριθμ. 37930/ΔΙΟΕ/1264 απόφαση του 
Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υπουργών 
Οικονομίας και Οικονομικών» (τ.Β’ 1432/14.10.2005), όπως 
ισχύει. 

5. Την υπ’ αριθμ. 395/2.2.2005 βεβαίωση της Νομικής 
Υπηρεσίας του Οργανισμού, από την οποία προκύπτει 
ότι η συγκεκριμένη ανάθεση έργου, δεν υποκρύπτει 
εξηρτημένη εργασία, αλλά είναι γνήσια σύμβαση έρ¬ 
γου . 

6. Το γεγονός ότι η δαπάνη για την σύμβαση μίσθωσης 
έργου, δεν βαρύνει τον κρατικό προϋπολογισμό, αλλά 
τον προϋπολογισμό του ΟΕΚ. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

7. Τις ανάγκες του Οργανισμού, αποφασίζουμε: 

Καθορίζουμε τον αριθμό των προσώπων που θα απα¬ 
σχοληθούν μ σύμβαση μίσθωσης έργου στον ΟΕΚ ως 
εξής: 

1. Δύο (2) δημοσιογράφοι, οι οποίοι θα είναι μέλη ανα¬ 
γνωρισμένης στην Ελλάδα επαγγελματικής δημοσιο¬ 
γραφικής οργάνωσης: 

α) με διετή τουλάχιστον προϋπηρεσία για τους πτυχι- 
ούχους Ανωτάτων Εκπαιδευτικών Ιδρυμάτων ημεδαπής 
ή αλλοδαπής και 

β) δετή προϋπηρεσία δημοσιογράφου, γί αυτούς που 
έχουν απολυτήριο τίτλο δευτεροβάθμιας εκπαίδευσης, 
σε ημερήσια πολιτική ή δικ/κή εφημερίδα ή σε περιο¬ 
δικό ευρείας κυκλοφορίας, ή στην ραδιοφωνία ή στην 
τηλεόραση ή σε Γραφεία Τύπου του εσωτερικού ή εξω¬ 
τερικού ή σε υπηρεσίες Τύπου Διεθνούς Οργανισμού 
αποδεικνυομένης με την καταβολή των εισφορών τους 
στον οικείο ασφαλιστικό φορέα με την ιδιότητα του 
δημοσιογράφου. 

2. Το έργο που θα εκτελέσουν οι ανωτέρω θα είναι: η 
πληροφόρηση των μέσων ενημέρωσης για τις δραστη¬ 
ριότητες του ΟΕΚ, η οργάνωση των συνεντεύξεων Τύ- 
που του ΟΕΚ, η επιμέλεια έκδοσης των πληροφοριακών 
εντύπων, η επιμέλεια παραγωγής διαφόρων προϊόντων 
προβολής του έργου του ΟΕΚ από τα μέσα μαζικής ενη¬ 
μέρωσης, η παρακολούθηση, επισήμανση και συλλογή 
ειδήσεων και δημοσιευμάτων που αφορούν δραστηρι¬ 
ότητες του ΟΕΚ επί των σχετικών δημοσιευμάτων και 
λοιπών αναφορών του γραπτού και τηλεοπτικού τύπου 
που αφορούν τις δραστηριότητες του ΟΕΚ ως και σύ¬ 
νταξη και αποστολή απαντήσεων επ’ αυτών όταν συ¬ 
ντρέχει λόγος, η προώθηση των σχέσεων συνεργασίας 
του ΟΕΚ στην Ελλάδα και το εξωτερικό, η οργάνωση 
λοιπών ειδικών εκδηλώσεων πληροφόρησης των δικαι¬ 
ούχων του ΟΕΚ και της κοινής γνώμης, ώστε να λαμ¬ 
βάνει πανελλήνια έκταση π.χ. για τα νέα προγράμματα 
του ΟΕΚ, την ενημέρωση των ήδη δανειοδοτηθέντων 
ή παλαιών κληρούχων (π.χ. σεισμοπλήκτων περιοχών), 
την ενημέρωση νέων δικαιούχων του ΟΕΚ κλπ. , την 
επικοινωνία και συνεργασία με το αντίστοιχο γραφείο 
Τύπου του εποπτεύοντος Υπουργείου Απασχόλησης και 
Κοινωνικής Προστασίας επί των θεμάτων του ΟΕΚ. 

3. Το ανατιθέμενο έργο θα γίνει εντός δύο ετών από 
της υπογραφής της σύμβασης. 

4. Το συνολικό ποσό της αμοιβής κατά το πρώτο έτος 
θα ανέρχεται σε 20.000 ευρώ για τον καθένα προσαυ¬ 
ξημένο κατά το δεύτερο έτος κατά 10% και θα κατα¬ 
βάλλεται από τον εργοδότη τμηματικά με την τμηματική 
παράδοση του έργου. 

5. Ο τόπος που θα εκτελεστεί το έργο είναι τα Γρα¬ 
φεία των Κεντρικών Υπηρεσιών του ΟΕΚ όπου στεγά¬ 
ζεται και η Διοίκηση του ΟΕΚ ( Πρόεδρος και ΔΣ ΟΕ), 
δηλ. στην Αθήνα, Σολωμού 60. 

Οι ανωτέρω δραστηριότητες δεν ανάγονται αλλά ούτε 
προσιδιάζουν με τον κύκλο των εργασιών του υπηρε- 
τούντος με εξαρτημένου εργασία προσωπικού, μονί¬ 
μου ή επί συμβάσει, καθότι πρόκειται για αντικείμενο 
εξειδικευμένο. 

Οι ανάδοχοι για την αμοιβή τους εκδίδουν το προ- 
βλεπόμενο από το νόμο φορολογικό στοιχείο και δεν 
δικαιούνται δώρα εορτών, άδεια και επίδομα αδείας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Σ. ΤΣΙΤΟΥΡΙΔΗΣ 
-♦- 

Αοιθ. 10827 (8) 

Κήρυξη υποχρεωτικής της απόφασης διαιτησίας 1/2006 
που αφορά τους όρους αμοιβής και εργασίας των 
εκπαιδευτικών που απασχολούνται στα Ιδιωτικά Ιν¬ 
στιτούτα Επαγγελματικής Κατάρτισης όλης της χώ¬ 
ρας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τ ις διατάξεις της παρ. 2 του άρθρου 11 του ν.1876/1990 
(ΦΕΚ 27/Α/90). 

2. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 13.3.2006. 

3. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω Σ.Σ.Ε., δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του κλάδου, αποφασίζουμε: 

1) Κηρύσσουμε υποχρεωτική την απόφαση διαιτησίας 
1/2006 που αφορά τους όρους αμοιβής και εργασίας 
των εκπαιδευτικών κατά την έννοια του άρθρου 5 της 
Υπουργικής Απόφασης 4565 (ΦΕΚ 438/Β/18.6.1993) που 
απασχολούνται με σχέση εξαρτημένης εργασίας στα 
Ιδιωτικά ΙΕΚ όλης της χώρας, για όλους τους εργοδότες 
και εργαζομένους εκπαιδευτικούς στα Ιδιωτικά ΙΕΚ όλης 
της χώρας του που αφορά αυτή. 

2) Η ισχύς της απόφασης αυτής αρχίζει από 
22.2.2006. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 17 Μαρτίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αοιθ. 28890 (9) 

Σύσταση ειδικής νομοπαρασκευαστικής επιτροπής για 
τελική επεξεργασία νομοσχεδίων αρμοδιότητας του 
Υπουργείου Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10 του ν. 3060/2002 (ΦΕΚ Α' 242). 
β) του άρθρου 23 παρ. 1 περ. Γ του ν. 2145/1993 (ΦΕΚ 
Α' 88). 

γ) του άρθρου 17 του ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 

Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθη¬ 
κε με τις διατάξεις του άρθρου πρώτου του π.δ/τος 
63/2005 (ΦΕΚ Α' 98). 

2) Την ανάγκη σύστασης ειδικής νομοπαρασκευαστικής 
επιτροπής για την τελική επεξεργασία νομοσχεδίων 
αρμοδιότητας του Υπουργείου Δικαιοσύνης. 

3) Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΤΑΧΔΙΚ, η οποία θα καθορισθεί μετά το πέρας 
των εργασιών της επιτροπής, με κοινή απόφαση των 
Υπουργών Οικονομίας και Οικονομικών και Δικαιοσύνης, 
αποφασίζουμε: 

Την σύσταση ειδικής νομοπαρασκευαστικής επιτροπής 
για την τελική επεξεργασία νομοσχεδίων αρμοδιότητας 
του Υπουργείου Δικαιοσύνης, αποτελούμενης από 
τους: 

1. Λεωνίδα Κοτσαλή, Καθηγητή Πανεπιστημίου Αθηνών, 
ως Πρόεδρο. 

2. Δημήτριο Κιούπη, Λέκτορα, Πανεπιστημίου Αθη¬ 
νών. 

3. Όλγα Τσόλκα, Λέκτορα Πανεπιστημίου Αθηνών. 

4. Αναστασία- Ευθαλία Παπανικολάου, Δικηγόρο, ως 
μέλη. 

Χρέη γραμματέα της ανωτέρω επιτροπής θα εκτελεί 
ο Φώτιος Φάμας, Δικηγόρος. 

Έργο της ανωτέρω επιτροπής είναι η επεξεργασία 
των σχεδίων νόμων του Υπουργείου Δικαιοσύνης που 
αφορούν την κύρωση ή εναρμόνιση της εθνικής έννομης 
τάξης των ακόλουθων διεθνών νομικών πράξεων: 

1) Απόφαση του Συμβουλίου της Ε.Ε. 28ης Φεβρου¬ 
άριου 2002 σχετικά με την σύσταση της ΕυΒΟϋυδΤ 
προκειμένου να ενισχυθεί η καταπολέμηση των σοβα¬ 
ρών μορφών εγκλήματος (2002/187/ΔΕΥ). 

2) Απόφαση πλαίσιο του Συμβουλίου της Ε.Ε.13ης 
Ιουνίου 2002 σχετικά με τις κοινές ομάδες έρευνας 
(2002/465/ΔΕΥ). 

3) Απόφαση πλαίσιο του Συμβουλίου Ε.Ε. της 28ης 
Μάίου 2001 για την καταπολέμηση της απάτης και της 
πλαστογραφίας που αφορούν τα μέσα πληρωμής πλην 
των μετρητών (2001/413/ΔΕΥ). 

4) Απόφαση πλαίσιο του Συμβουλίου της Ε.Ε. 15ης Μαρ¬ 
τίου 2001 σχετικά με τη διασφάλιση των συμφερόντων 
των θυμάτων εγκληματικών ενεργειών πριν, κατά και 
μετά την ποινική διαδικασία (2001/220/ΔΕΥ). 

5) Οδηγία 2004/80/ΕΚ του Συμβουλίου της Ε.Ε. της 
29.4.2004 για τη αποζημίωση των θυμάτων εγκληματικών 
πράξεων. 

6) Απόφαση πλαίσιο του Συμβουλίου της Ε.Ε. 6 
Δεκεμβρίου 2001 για τροποποίηση της απόφασης πλαί¬ 
σιο 2000/383/ΔΕΥ για την ενίσχυση της προστασίας από 
την παραχάραξη εν όψει εισαγωγής του Ευρώ με την 
επιβολή ποινών και άλλων κυρώσεων (2001/888/ΔΕΥ). 

7) Σύμβαση η οποία καταρτίσθηκε από το Συμβούλιο 
σύμφωνα με το άρθρο 34 της Συνθήκης για την Ε.Ε. 
καθώς και του Πρωτοκόλλου αυτής για την αμοιβαία 
δικαστική συνδρομή επί ποινικών υποθέσεων μεταξύ 
των κρατών Μελών της Ε.Ε. 

Η ανωτέρω ειδική νομοπαρασκευαστική επιτροπή 
οφείλει να περατώσει το έργο της εντός εύλογου χρό¬ 
νου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αοιθ. 7211 (10) 

Λειτουργία της λαϊκής αγοράς Ειρήνης της ΣΤ'/Α. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α’) 
«Διοίκηση, οργάνωση, στελέχωση της Περιφέρειας, 
ρύθμιση θεμάτων για την τοπική αυτοδιοίκηση και άλ¬ 
λες διατάξεις». 

2. Τις διατάξεις της παρ. 1 του άρθρου 7 του ν. 2323/1995, 
όπως αντικαταστάθηκε με το άρθρο 4 του ν. 3377/2005, 
σύμφωνα με την οποία «Ο Γενικός Γραμματέας Περιφέ¬ 
ρειας μπορεί με απόφαση του να εγκρίνει την ίδρυση, 
τη μετακίνηση ή την κατάργηση λαϊκών αγορών στην 
περιφέρεια την Ν.Α. Αθηνών-Πειραιώς και Θεσσαλονίκης, 
ύστερα από πρόταση του οικείου Οργανισμού Λαϊκών 
Αγορών και γνώμη του οικείου δημοτικού συμβουλίου 
και της υπηρεσίας Τροχαίας». 

3. Το υπ’ αριθμ. 25482/05/31.1.2006 έγγραφο του 
Οργανισμού Λαϊκών Αγορών Αθήνας-Πειραιά με το 
οποίο μας διαβιβάστηκαν η αριθμ. 4/26.1.2005 (Θέμα 
6°) απόφαση του Διοικητικού του Συμβουλίου και η υπ’ 
αριθμ. 394/05 πράξη του Δημοτικού Συμβουλίου του 
Δήμου Νέας Ιωνίας, σχετικά με το χώρο λειτουργίας 
της λαϊκής αγοράς Ειρήνης της ΣΤ'/Α. 

4. Το γεγονός ότι, η εν λόγω αγορά λειτουργούσε εκ 
περιτροπής ανά πεντάμηνο στις οδούς Σαγγαρείας και 
Σεβαστείας, σύμφωνα με την υπ’ αριθμ. 23422/8.5.1988 
απόφαση της Νομαρχίας Αθηνών, αποφασίζουμε: 

Τη λειτουργία της λαϊκής αγοράς Ειρήνης της ΣΤ'/Α, 
μόνιμα επί της οδού Σεβαστείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αοιθ. 8200 (11) 

Λειτουργία της λαϊκής αγοράς Πλ. Κολιάτσου της ΣΤ'/Α. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α’) 
«Διοίκηση, οργάνωση, στελέχωση της Περιφέρειας, 
ρύθμιση θεμάτων για την τοπική αυτοδιοίκηση και άλλες 
διατάξεις». 

2. Τ ις διατάξεις της παρ. 1 του άρθρου 7 του ν. 2323/1995, 
όπως αντικαταστάθηκε με το άρθρο 4 του ν. 3377/2005, 
σύμφωνα με την οποία «Ο Γ ενικός Γ ραμματέας Περιφέ¬ 
ρειας μπορεί με απόφαση του να εγκρίνει την ίδρυση, 
τη μετακίνηση ή την κατάργηση λαϊκών αγορών στην 
περιφέρεια την Ν.Α. Αθηνών-Πειραιώς και Θεσσαλονίκης, 
ύστερα από πρόταση του οικείου Οργανισμού Λαϊκών 
Αγορών και γνώμη του οικείου δημοτικού συμβουλίου 
και της υπηρεσίας Τροχαίας». 

3. Το υπ’ αριθμ. 1509/3.2.2006 έγγραφο του Οργανισμού 
Λαϊκών Αγορών Αθήνας-Πειραιά με το οποίο μας διαβι¬ 
βάστηκαν η αριθμ. 44/29.11.2005 (Θέμα 7°) απόφαση του 
Διοικητικού του Συμβουλίου, το 2509/4/49-α/13.7.2005 
έγγραφο του Τμήματος Τροχαίας Αθηνών της Δ/νσης 
Τροχαίας Αττικής, το υπ’ αριθμ. 90843/8.7.2005 έγγρα¬ 
φο του Δήμου Αθηναίων με συνημμένη την υπ’ αριθμ. 
105/23.6.2005 πράξη του 5°» Διαμερίσματος, σχετικά με 
το χώρο λειτουργίας της λαϊκής αγοράς Πλ. Κολιάτσου 
της ΣΤ Α. 

4. Το γεγονός ότι, η αρμόδια υπάλληλος του 
Οργανισμού Λαϊκών Αγορών με την 12250/7.7.2005 
αναφορά της γνωστοποίησε προς την υπηρεσία της 
ότι μπορεί να λειτουργήσει η λαϊκή αγορά στην οδό 
Σερίφου κατά τους θερινούς μήνες. 

5. Το γεγονός ότι, το Σωματείο Επαγγελματιών Πω- 
λητών και ο Σύλλογος Παραγωγών της ΣΤ’/Α με το 
υπ’ αριθμ. 1339/9.7.2005 κοινό έγγραφο τους, προς 
τον Οργανισμό Λαϊκών Αγορών, γνωστοποίησαν ότι 
συμφωνούν για την λειτουργία της αγοράς Πλ. Κολιά¬ 
τσου και στην οδό Σερίφου, αποφασίζουμε: 

Τη λειτουργία της λαϊκής αγοράς Πλ. Κολιάτσου 
της ΣΤ'Α, επί της οδού Πάτμου από Νικοπόλεως έως 
Προμηθέως (πριν το πάρκιν) και τους θερινούς μήνες επί 
της οδού Σερίφου από Πατησίων έως Αιλιανού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αοιθ. 49 (12) 

Μεταβίβαση αρμοδιότητας της ασφαλιστικής περιοχής 
του Τοπικού Υποκαταστήματος ΙΚΑ-ΕΤΑΜ Πατησίων 
στο Τοπικό Υποκατάστημα ΙΚΑ-ΕΤΑΜ Γαλατσίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση 8/9.3.2006) 

Αφού έλαβε υπόψη: 

1. Τις διατάξεις: 

α) Του άρθρου 12 του α.ν. 1846/51, όπως τροποποιήθη¬ 
καν και συμπληρώθηκαν μεταγενέστερα, 

β) Του άρθρου 12 περί Κανονισμού των εργασιών του 
Διοικητικού Συμβουλίου του Ιδρύματος Κοινωνικών 
Ασφαλίσεων (Α.Υ.Ε. 9615/22.2.1937). 

2. Την υπ’ αριθμ. 26/14.5.1954 Συν/σή του και τις 729/ 
Συν.27/20.5.1955 και 187/Συν.20/24.5.1984 αποφάσεις 
του. 

3. Την από 24.2.2006 εισήγηση της Δ/νσης Οργάνωσης 
και Απλ/σης Διαδικασιών για μεταβίβαση αρμοδιότητας 
επί ασφαλιστικής περιοχής του Τοπικού Υποκ/τος ΙΚΑ- 
ΕΤΑΜ Πατησίων, στο Τοπικό Υποκ/μα ΙΚΑ-ΕΤΑΜ Γα¬ 
λατσίου. 

4. Τη σύμφωνη γνώμη των μελών με την εισήγηση της 
Υπηρεσίας, αποφασίζει ομόφωνα (με τη σύμφωνη γνώμη 
της Κυβερνητικής Επιτρόπου): 


Εγκρίνει: 1) Τη μεταβίβαση αρμοδιότητας επί ασφα¬ 
λιστικής περιοχής του Τοπικού Υποκ/τος ΙΚΑ-ΕΤΑΜ 
Πατησίων, στο Τοπικό Υποκ/μα ΙΚΑ-ΕΤΑΜ Γαλατσίου 
και το τμήμα αυτό της ασφαλιστικής περιοχής που θα 
υπαχθεί στην αρμοδιότητα του Τοπικού Υποκ/τος ΙΚΑ- 
ΕΤΑΜ Γαλατσίου έχει ως εξής: 

Με αφετηρία τη διασταύρωση της οδού Ταϋγέτου με 
την οδό Αμοργού-Λόφος Ελικώνος προχωρούν μέχρι 
συναντήσεως της οδού Σπον, της οποίας ακολουθούν το 
αριστερό μέρος μέχρι συναντήσεως της οδού Αλτεως, 
της οποίας ακολουθούν το αριστερό μέρος μέχρι το 
ύψος της οδού Δρίσκου, της οποίας ακολουθούν το αρι¬ 
στερό μέρος μέχρι συναντήσεως της οδού Πασσώβ. 

Ακολουθώντας το αριστερό μέρος της οδού Πασ¬ 
σώβ φθάνουν στην οδό Μαρκορά μέχρι την Πλατεία 
Παπαδιαμάντη. 

Ακολουθώντας την οδό Παπαδιαμάντη μέχρι τη 
συμβολή της με την οδό Ορφανίδου την οποία ακολου¬ 
θούν κατά το αριστερό μέρος στρίβουν δεξιά στην οδό 
Κλεωνών μέχρι συναντήσεως της με την οδό Τραλλέων. 
Στο σημείο αυτό στρίβουν αριστερά μέχρι συναντήσε¬ 
ως της Λεωφόρου Ηρακλείου της οποίας ακολουθούν 
το αριστερό μέρος μέχρι την οδό Αγίας Λαύρας. Στο 
σημείο αυτό στρίβουν αριστερά μέχρι συναντήσεως της 
οδού Ταϋγέτου, όπου και η αρχή των περιγραφόμενων 
ορίων. 

2) Η απόφαση αυτή θα ισχύει από την 1η του 
μεθεπόμενου μήνα της δημοσίευσής της στην Εφημερίδα 
της Κυβερνήσεως. 

3) Από την εφαρμογή της απόφασης αυτής δεν προ- 
καλείται επιβάρυνση στον προϋπολογισμό του ΙΚΑ- 
ΕΤΑΜ. 

4) Τη δημοσίευση της παρούσας στην Εφημερίδα της 
Κυβέρνησης. 

Η απόφαση αυτή είναι εκτελεστή πριν από την επικύ¬ 
ρωση των Πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2006 

Ο Διοικητής - Πρόεδρος Δ.Σ. 

ΙΩΑΝΝΗΣ ΒΑΡΘΟΛΟΜΑΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην υπ’ αριθμ. 25030/16.2.2006 απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, που δημοσιεύθηκε στο ΦΕΚ 229/21.2.2006 τ.Β' και 
αφορά καθιέρωση υπερωριακής εργασίας για σαράντα 
(40) υπαλλήλους με σχέση εργασίας Ι.Δ. αορίστου χρό¬ 
νου του Εθνικού Τυπογραφείου, επιφέρεται η πιο κάτω 
διόρθωση: 

Στη σελίδα 2837, στήλη α', στίχο 8 εκ των κάτω, προ¬ 
στίθεται ο εκ παραδρομής παραληφθείς εις το αριστερό 
του στίχου «αριθ. 25030». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0Ω: 


Τεύχος 

Περίοδος 

ΕϋΗΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-ΙΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ϊπΙβΓηβΙ : ΙιΙΙρ://νννννν.Θΐ. 9 τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηίοτηοΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Γιΐΐρ://νννννν.£ΐ·ίΐτ - θ-τπσίΙ: ννσί)ηη35ΐ6τ@£(.τιτ 

02003022003060008 


















